CELEX: 62006CA0534
Language: sl
Date: 2008-06-05 00:00:00
Title: Zadeva C-534/06: Sodba Sodišča (osmi senat) z dne 5. junija 2008 (predlog za sprejetje predhodne odločbe Corte suprema di cassazione – Italija) – Industria Lavorazione Carni Ovine Srl proti Regione Lazio (Skupna kmetijska politika – EKUJS – Člen 13 Uredbe (EGS) št. 866/90 – Izključitev naložb v zvezi s predelavo proizvodov iz tretjih držav – Načelo sorazmernosti)

19.7.2008   
            
            
               SL
            
            
               Uradni list Evropske unije
            
            
               C 183/3
            
         Sodba Sodišča (osmi senat) z dne 5. junija 2008 (predlog za sprejetje predhodne odločbe Corte suprema di cassazione – Italija) – Industria Lavorazione Carni Ovine Srl proti Regione Lazio
   (Zadeva C-534/06) (1)
   
   (Skupna kmetijska politika - EKUJS - Člen 13 Uredbe (EGS) št. 866/90 - Izključitev naložb v zvezi s predelavo proizvodov iz tretjih držav - Načelo sorazmernosti)
   (2008/C 183/04)
   Jezik postopka: italijanščina
   Predložitveno sodišče
   Corte suprema di cassazione
   Stranki v postopku v glavni stvari
   
      Tožeča stranka: Industria Lavorazione Carni Ovine Srl
   
      Tožena stranka: Regione Lazio
   Predmet
   Predlog za sprejetje predhodne odločbe – Corte suprema di cassazione – Razlaga člena 13 Uredbe Sveta (EGS) št. 866/90 z dne 29. marca 1990 o izboljšanju predelave in trženja kmetijskih proizvodov (UL L 91, str. 1) – Izključitev naložb v zvezi s trženjem in/ali predelavo proizvodov iz tretjih držav – Izključitev v primeru naložb, ki se nanašajo tudi na proizvode iz držav članic, izvedenih ob spoštovanju posebnega programa, po katerem je bilo financiranje pridobljeno.
   Izrek
   Člen 13 Uredbe Sveta (EGS) št. 866/90 z dne 29. marca 1990 o izboljšanju pogojev predelave in trženja kmetijskih proizvodov je treba razlagati tako, da v okoliščinah, kot so te v postopku v glavni stvari, izplačilo finančne pomoči ni izključeno, če se, čeprav se spoštuje poseben program, po katerem je bilo financiranje pridobljeno, tudi trženje ali predelava proizvodov, ki niso s področja Skupnosti, izvaja ob trženju in/ali predelavi proizvodov s področja Skupnosti v obsegu, določenem v programu.
   
      (1)  UL C 42, 24.2.2007.